To nye forsøg på tricktyverier hos ældre nordjyder får politiet til at advare imod at lukke ukendte personer ind. To kvinder og en mand forsøgte lørdag eftermiddag at komme ind hos en 86-årig kvinde på Daphnesvej i Skagen. De udgav sig for at komme fra hjemmeplejen. Heldigvis afviste kvinden de tre personer, da hun ingen hjemmepleje får. Der var også et forsøg på tricktyveri hos en ældre nordjyde i Hobro lørdag. De tre personer kører formentlig rundt i en koboltblå VW Golf med rumænske nummerplader. Tidligere på ugen har der været forsøg på tricktyverier i Tranum, Birkelse og Aalborg.

Opsummering:
Luk ingen ukendte ind, lyder advarslen fra politiet efter to nye forsøg på tricktyveri hos ældre nordjyder.